AIŠKINAMASIS RAŠTAS

Dėl Molėtų rajono savivaldybės nevyriausybinių organizacijų tarybos nuostatų patvirtinimo ir finansuotinų nevyriausybinių organizacijų veiklos sričių 2020-2022 metams nustatymo

**1. Parengto tarybos sprendimo projekto tikslai ir uždaviniai**

Vykdant Molėtų rajono savivaldybės strateginio veiklos plano 2020-2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1, 5 programos 3 tikslo 1 uždavinio 1 priemonę „Nevyriausybinių organizacijų veiklos skatinimas“ (toliau – Priemonė), parengti Molėtų rajono savivaldybės nevyriausybinių organizacijų tarybos nuostatai, kurie nustato tarybos veiklą, funkcijas, narių atranką, bei darbo organizavimą.

Šio tarybos sprendimo projekto tikslas – patvirtinti Molėtų rajono savivaldybės nevyriausybinių organizacijų tarybos nuostatus ir nustatyti Molėtų rajono savivaldybės biudžeto lėšomis finansuotinas nevyriausybinių organizacijų veiklos sritis.

Nuostatai keičiami pasikeitus ir nuo 2020 m. kovo 1 d. įsigaliojus Nevyriausybinių organizacijų plėtros įstatymui, bei atsižvelgus į Vyriausybės atstovų įstaigos Vyriausybės atstovo Panevėžio ir Utenos apskrityse 2020 m. kovo 2 d. raštą „Dėl Lietuvos Respublikos nevyriausybinių organizacijų plėtros įstatymo Nr. XII-717 pakeitimo įstatymo nuostatų įgyvendinimo“ Nr. (5.14)-S3-31. Pagrindinės pastabos ir korekcijos: sukonkretinamos tarybos veiklos tikslas, apibrėžtos tarybos funkcijos, teisės, tarybos sudarymo tvarka, veiklos sritys.

Nevyriausybinių organizacijų plėtros įstatymo 6 straipsnio 2 dalis nurodo, kad savivaldybės nevyriausybinių organizacijų taryba veikia vadovaudamasi savivaldybės tarybos patvirtintais savivaldybės nevyriausybinių organizacijų tarybos nuostatais.

**2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo 16 straipsnio 4 dalimi, kurioje nustatyta, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai, bei 18 straipsnio 1 dalimi, kai savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

Lietuvos Respublikos nevyriausybinių organizacijų plėtros įstatymo 4 straipsnio 4 dalies 1 punktas numato savivaldybės tarybai nustatyti savivaldybės biudžeto lėšomis finansuotinas nevyriausybinių organizacijų veiklos sritis, 6 straipsnio 2 dalis nurodo, kad savivaldybės nevyriausybinių organizacijų taryba veikia vadovaudamasi savivaldybės tarybos patvirtintais savivaldybės nevyriausybinių organizacijų tarybos nuostatais.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamų pasekmių nenumatoma.

**4. Priemonės sprendimui įgyvendinti**

 Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Sprendimo įgyvendinimas Savivaldybės biudžeto lėšų nepareikalaus.

**6. Vykdytojai, įvykdymo terminai**

Molėtų rajono savivaldybės administracija.